ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΔΗΜΟΣΙΑΣ ΔΙΟΙΚΗΣΗΣ (δεύτερο τμήμα)
της 10ης Ιουνίου 2008
Υπόθεση F-40/07
Cécile Baudelet-Leclaire
κατά
Επιτροπής των Ευρωπαϊκών Κοινοτήτων
«Υπαλληλική υπόθεση – Γενικός διαγωνισμός – Μη εγγραφή στον εφεδρικό πίνακα επιτυχόντων – Ίση μεταχείριση»
Αντικείμενο: Προσφυγή ασκηθείσα δυνάμει των άρθρων 236 ΕΚ και 152 ΕΑ, με την οποία η C. Baudelet-Leclaire ζητεί, κατ’ ουσίαν, την ακύρωση
του γενικού διαγωνισμού EPSO/AST/7/05, που διοργανώθηκε για την κατάρτιση εφεδρικού πίνακα προσλήψεως βοηθών (AST 3) στους
τομείς «Οικονομική διαχείριση/Λογιστική» και «Διαχείριση συμβάσεων/έργων».
Απόφαση: Η προσφυγή απορρίπτεται ως προδήλως αβάσιμη. Κάθε διάδικος φέρει τα δικά του δικαστικά έξοδα.
Περίληψη
Υπάλληλοι – Ίση μεταχείριση – Πρόσληψη – Διαγωνισμός
(Κανονισμός Υπηρεσιακής Καταστάσεως των υπαλλήλων, παράρτημα III, άρθρο 5)
Στο πλαίσιο γενικού διαγωνισμού για την απόκτηση της ιδιότητας του κοινοτικού υπαλλήλου, ο οποίος απευθύνεται αδιακρίτως στους
υποψηφίους που έχουν εργασθεί ή εργάζονται στην υπηρεσία θεσμικού οργάνου και στους υποψηφίους που δεν έχουν τέτοια επαγγελματική
εμπειρία, από τα στατιστικά στοιχεία από τα οποία προκύπτει υψηλότερο ποσοστό επιτυχίας των υποψηφίων της πρώτης κατηγορίας
δεν μπορεί να τεκμαρθεί η ύπαρξη συνεπαγόμενης δυσμενείς διακρίσεις μεταχειρίσεως μεταξύ των υποψηφίων που ανήκουν στη μία
ή στην άλλη κατηγορία, καθόσον η διαφορά αυτή μπορεί να εξηγηθεί από διάφορα αντικειμενικά στοιχεία, όπως είναι, για παράδειγμα,
η καλλίτερη γνώση του τομέα του διαγωνισμού.
(βλ. σκέψεις 41, 43 και 44)
Παραπομπή:
ΠΕΚ: 31 Μαΐου 2005, T‑294/03, Gibault κατά Επιτροπής, Συλλογή Υπ.Υπ. 2005, σ. I‑A‑141 και II‑635, σκέψη 53· 30 Νοεμβρίου 2005,
T‑361/03, Vanlangendonck κατά Επιτροπής, Συλλογή Υπ.Υπ. 2005, σ. I‑A‑377 και II‑1709, σκέψη 52· 12 Μαρτίου 2008, T‑100/04,
Giannini κατά Επιτροπής, δεν έχει δημοσιευθεί ακόμη στη Συλλογή, σκέψη 157